Hayaan mo nang medyo malabo 'yan…
-Okay, sound check. -Testing.
Okay.
May sumisigaw sa labas.
Puwedeng palabasin 'yong isang ka-team natin?
May matinding away sa labas.
At ngayon, may babaeng kasali, kaya di 'yon titigil.
Puwede ko bang subukan? Chaitanya.
Ano 'yon?
Pakisuyo 'yong ingay.
Hindi pa ako natalo sa isang murder case.
Ang dahilan no'n…
ay strategy ang pinakaimportanteng sa kahit anong criminal defense.
Sa abot ng professional ethics ko, kapag may client na lumapit sa 'kin,
tungkulin kong i-represent sila.
Kahit sa tingin ko may kasalanan siya o wala, di na 'yon mahalaga.
Ang trabaho ko bilang isang professional
ay ilatag ang pinakamabuti para sa kanya sa harap ng korte.
Lumapit sa 'kin si Indrani para i-represent siya
dahil iniisip niyang ako ang tamang tao para sa trabaho kaya tinanggap ko.
Di pa rin nila na-establish sa ngayon
kung buhay ba o patay si Sheena kasi hindi sinang-ayunan ng forensics
ang teoryang patay na si Sheena.
Teka, teka, teka. Sandali. Sandali lang.
-At 'yong 307… -Indrani, kalma lang, kalma.
-Relax lang. -E, kasi walang…
Sandali lang. -Indrani…
Roll na tayo.
BANDANG HULI NG APRIL 2012
Sasabihin ni Indrani, "Makinig ka, binaba ko siya
sa labas ng Amarsons. "
Tapos sino'ng huling taong nakausap niya pagkatapos no'n?
Si Rahul.
-Minessage ka ni Sheena? -Oo.
Tapos minessage niya… At minessage niya rin si Indrani.
Okay.
Noong kalaliman ng gabi no'ng gabi ring 'yon. Ano naman?
Minessage niya rin ako kinaumagahan.
Minessage niya 'ko kinaumagahan,
na talagang ibang-iba at medyo weird.
Rahul: Miss ko na ang bear ko.
Sheena: Alam kong masasaktan ka pero gusto ko nang tapusin ang relasyon natin.
Wala akong lakas ng loob na sabihin sa 'yo 'to.
Di ko alam. Di ko alam ano'ng gagawin, ano'ng iisipin,
ano'ng sasabihin o ano. Ewan ko.
Wala. Wala kang dapat gawin o isiping kahit ano.
Nagmu-move on sa buhay ang tao.
Hindi 'to ang unang beses na may naghiwalay.
Hindi ito ang unang beses, Rahul,
at kailangan mong ituloy ang buhay mo at mag-move on.
Dumaan din ako sa mga pagkakataong inakalang patay na siya.
O baka buhay pa siya, tapos, maiisip ulit namin, "Okay, patay na siya. "
Tapos meron ulit mga lalabas na SMS. Kaya…
Buhay talaga siya pagkatapos no'ng April 24, 2012.
Si Indrani Mukerjea, dating media tycoon na naging akusado sa pagpatay,
ay nagsasabing buhay si Sheena Bora
at siya ay nasa Jammu and Kashmir.
Bawat isa sa 'ming mga mamamahayag na pumupunta sa korte, e,
sa isang banda, nag-isip kung patay na nga ba si Sheena?
Sa kabuuan ng kasong 'to,
hindi kailanman tinanggap ni Indrani na patay na si Sheena.
Isisiwalat ko ang katotohanan at aalamin kung nasaan talaga si Sheena!
Di ako titigil sa paghahanap kay Sheena.
Sinasabi ni Indrani Mukerjea na isang babaeng kamukha ni Sheena
ang nakita kamakailan sa Guwahati Airport.
Bakit biglang maglalaho ang isang tao sa ibabaw ng mundo
kung marami pa siyang inaasam-asam sa buhay niya?
At kung sakali nga, paano pa nangyayari sa panahong 'to ng social media,
mga cellphone at credit card, na maglalaho na lang na parang bula?
Siguro pinapangarap na lang ng panig ng defense
na buhay talaga siya.
Sa palagay ko, pinapalabo lang no'n ang katotohanan.
Sa kabuuan ng career ko,
ito 'yong pinakakakaibang kaso na nahawakan ko.
Isa 'tong jigsaw puzzle na sa palagay ko at pinaniniwalaan kong na-solve ko.
Gano'n pa man, wala pa ring katuturan, kasi hangga't di natatagpuan si Sheena,
mananatili pa rin ang tanong ano nangyari kay Sheena Bora?
Hindi ko alam kung pinatay ba si Sheena. Hindi ko alam kung patay na ba siya.
Nakakatawa. Nasa'n ang katapusan? Ano ang…
Ano'ng simula? Ano'ng katapusan?
Alam mo 'yon? Patay na ba si Sheena, buhay ba siya? Sino ang…
Nasaan ba 'ko dapat sa puntong 'to? Saan ba nakatuon ang puso ko?
Seven years ang ginugol ko para lang alamin 'to.
Ang alam ko lang, e, maraming pera at panlilinlang na sangkot.
Media tycoon na si Indrani Mukerjea,
inaresto ng Mumbai Police at kinasuhan ng pagpatay.
Pagpatay kay Sheena Bora.
Paanong bigla na lang pagkatapos ng tatlong taon, matapos mawala ni Sheena,
alam na agad ng police station ng Khar
na pinatay ni Indrani Mukerjea ang anak niyang babae
at itinapon ang bangkay nito sa Raigad, ilang daang kilometro mula Mumbai.
Siguradong may isang tao, may source.
Merong conspiracy theory
na nakatanggap si Rakesh Maria ng tawag mula sa anonymous source
na may natagpuang nawawalang bangkay sa Raigad.
At ang bangkay na 'yon ay si Sheena Bora.
Pinatay siya. Hindi siya nawawala.
At ang driver ni Indrani Mukerjea na si Shyamvar Rai ay sangkot sa pagpatay.
4 NA ARAW BAGO ARESTUHIN SI INDRANI
Ayon sa Mumbai Police, pagkatanggap nila ng timbre,
pumunta si Shyamvar Rai sa may Carter Road sa Bandra
para itapon ang dala niyang baril.
Bakit maglalakad ang isang driver nang walong kilometro pa-Carter Road
para itapon ang baril kung nakatira siya malapit sa Mithi River
na di-hamak namang mas madaling pagtapunan ng baril?
Ayon sa mga record ng pulis,
napansin ng mga pulis na kahina-hinala ang kilos nito.
Dinampot nila siya. At nakitaan ng baril.
Isinama siya para kuwestiyunin.
At habang tinatanong siya, sinabi niyang
siya, si Indrani at Sanjeev Khanna ang pumatay kay Sheena noong 2012.
Bakit aamin sa kasalanan ang isang driver
dahil lang nahulihan siya ng baril,
sa isang pagpatay tatlong taon na ang nakalipas,
na wala namang kinalaman sa pagkakaroon mismo ng baril?
Kapag inaresto namin ang isang akusado,
sinasabi niya ang mga ginawa niyang paglabag.
Kahit pa isang paglabag, dalawa, o tatlo pa.
Kahit ano'ng sabihin niya, 'yon ang katotohanan.
Isang kilalang kaugalian sa pulisya, hindi man opisyal
na kapag gusto mong mahuli ang isang gangster o kriminal,
magtatanim ka ng armas sa kanya at saka gagawa ng kaso
na nagpapakita ng recovery ng ilegal na armas.
Sa palagay ko, itong buong anggulo na may anonymous call
kay Rakesh Maria kung saan ang driver ay may hawak na baril,
tingin ko gawa-gawa lang 'yon.
At isang malaking kalokokohan 'yon.
Tatanungin ko talaga, sino'ng nakikinabang sa pagkakakulong ng mama ko?
Ngayon, kung babalikan natin ang pag-uugali ng driver
at ang relasyon niya sa mga pulis,
di siya matatawag na mapagkakatiwalaang witness.
At siguro, ginipit siya ng mga pulis.
Tapos binigyan siya ng incentive,
"Okay, sabihin mo lahat at palalayain ka namin. "
DRIVER SHYAMVAR NAGING APPROVER NG CBI, BINIGYAN NG PARDON SA KASO
Ang isang approver, sa ilalim ng batas sa India,
ay isang taong nagtaksil sa mga kaibigan niya
kaya ang mga pahayag niya ay di dapat tanggapin nang buo
maliban kung napatunayan o sinuportahan
ng matibay at mahusay na ebidensya, na dapat ay independent.
Sa kanyang testimonya, nagbigay si Shyamvar Rai ng bago
at nakakatawang kahulugan sa kasabihang,
"Mas kakaiba ang katotohanan sa kathang-isip. "
Ikinukuwento niya kung paano siya pinatawag sa isang kuwarto
at iniharap sa Skype.
Nagpakita sa computer screen si Indrani at sinabing,
"Di kami magkasundo ng anak ko. Kailangang patayin mo na siya. "
Ang pagkakasabi niya, "Sabi ni Memsaab patayin ko siya.
Gusto ni Memsaab na gawin ko 'yon, kaya ginawa ko. "
GABI NG PAGKAWALA NI SHEENA
Tapos si Mekhail.
Okay, nakauwi ako sa bahay ng 9:45.
So, mula Amarsons, gaanong oras man ang gugulin para makauwi sa bahay,
di 'yon lalagpas nang kalahating oras.
-Oo. -Kaya nga nakatulog ako.
Kasi galing ako… May bisita ako,
si Mekhail, na galing pang… Sinasabi ko lang sa 'yo
-kung sinong galing sa labas, okay? -Okay.
Isa sa mga dahilan kung bakit gustong ipapatay ni Indrani si Sheena
at dahil di sila magkasundo, di niya gusto ang anak niya.
At parang iyon din ang problema kay Mekhail.
Sinabi sa 'kin ni Indrani, "Sa 24, pupunta ako sa India.
Magkita tayo. Gabing flight ang kinuha ko. "
Pumunta ako sa Mumbai.
Nakarating ako sa Marlow apartment bandang 8:30 p. m.
Walang tao sa bahay.
Tinawagan ko agad si Indrani.
Sinabi niya sa 'kin…
"Medyo busy kami.
Medyo matatagalan. Relax ka lang. Sasamahan kita.
Kakaiba ang dating no'n, pero sabi ko, "Ayos lang. "
Ngayon, pakiramdam ko…
iyon ang oras na di-umano pinatay si Sheena.
Ayon kay Shyamvar Rai, pumunta sila sa ilang na daan sa Bandra
kung saan walang masyadong dumadaan.
Sa unahan rin nakaupo si Sanjeev Khanna,
at si likod naman si Indrani kasama si Sheena.
May pinainom si Indrani sa kanya.
At agad namang tumalab ang pampatulog at parang lito na agad siya.
Tapos lumipat sa backseat si Sanjeev at hinawakan si Sheena sa buhok.
Kumandong si Indrani kay Sheena at agresibo siyang hinawakan.
Tapos, umalalay nang kaunti itong si Shyamvar Rai
kaya nilagay niya ang kamay niya sa likod para mahawakan si Sheena.
Limang minutong sinakal ni Indrani ang anak niya.
Mula do'n, pumunta sila sa Taj. Nakaupo sa labas ng Taj si Shyamvar Rai,
na isa sa mga pinakamatao sa Bandra, kasama ang bangkay…
habang si Indrani pala, umalis para uminom ng tsaa
habang nasa sasakyan niya ang bangkay.
At nasa sasakyan si Shyamvar, binabantayan ang bangkay.
Inuwi nila ang bangkay sa bahay.
Sa garahe, inilabas nila ang bangkay mula sa sasakyan,
inilagay sa trunk.
Ilang sandali pa, nakauwi na rin si Indrani.
Nasa terrace ako no'ng oras na 'yon.
Inalok niya 'ko ng whiskey.
'Yong unang tikim ko…
naramdaman ko…
ang lasa ng kemikal sa bibig ko na natikman ko na noon.
Naalerto ako.
Dumating ang isang lalaki at nakatayo malapit sa pinto.
No'n ko nakita si Sanjeev Khanna.
Natakot talaga ako
dahil noong huling nakita ko siya, napunta ako sa rehabilitation center.
Grabe 'yong epekto no'ng unang tikim ko ng inuming 'yon na di na ako…
Para akong nahilo.
Tinapon ko 'yon.
Di nagtagal, naramdaman kong, siguro, hinihintay niya 'kong mawalan ng malay.
Bigla niyang sinabi, "Pupunta ako sa isang importanteng meeting. "
Kakaiba 'yon.
Hindi karaniwan sa mga tao na mag-meeting ng madaling-araw.
Pagkaalis ni Indrani, dali-dali akong bumaba.
At dumiretso ako sa airport…
para bumalik sa Guwahati.
Maaaring napatay ako no'ng gabing 'yon.
Ito ang istoryang pinaninindigan ni Shyamvar Rai.
Inilipat nila 'yong bangkay, kaya nagawa nilang iupo sa backseat.
Nilagyan nila ng lipstick, at sinuklay ang buhok.
Habang nasa daan na sila para itapon ang bangkay, dumaan sila sa gasolinahan.
Siguradong marami silang nalagpasang tao sa daan,
pero diretso pa rin ang bangkay, tapos bumiyahe na sila papuntang Pen.
Binuhat nila ang bangkay mula sa kotse papunta sa kakahuyan.
Sinabi ni Rai na hinawakan niya ang paa, at si Sanjeev naman ay sa ulo.
Sa paraan ng pagpapakita ng sarili niya, siya ang magaling na alipin
na ginawa ang lahat ng pinagawa sa kanya ng amo niya.
Itong buong plot, ayon sa prosecution,
ay pinlano at isinagawa ni Indrani para masiguro ang malinis na katapusan.
Ito ang pinakamalaking balita ngayon.
Kinumpirma ng resulta ng DNA na ang natagpuang bangkay sa gubat ng Pen
ay talaga ngang kay Sheena Bora.
Ito ang unang konkretong patunay.
KASO NI INDRANI HUMINA DAHIL SA 100% DNA MATCH
Inilalahad ng prosecution ang kanilang pinakamatibay na ebidensiya.
Ang DNA na kinuha nila kay Indrani
ay tumugma sa DNA sample mula sa mga labi ni Sheena.
Inilahad na ng prosecution ang ebidensiya,
pero binubusisi pa 'yon ng defense.
Ang DNA analysis sa partikular na bagay na 'to,
ang paraan ng pagkagawa nito…
nakakatawa.
MGA ABOGADO NI INDRANI MUKERJEA, DUDA SA DNA EXPERT
Dahil nagsimula na ang trial,
tinukoy ng defense ang ilang seryosong pagkakamali
tulad ng pagsusulat ng DNA analyst sa graph gamit ang kamay,
at ginamit 'to ng defense at ang kahit anong teknikalidad
na maaaring magpatalsik ng ebidensiyang DNA sa korte.
Tinatanggihan ko ang alegasyon ng prosecution
na kay Sheena ang bangkay na natagpuan ng mga pulis.
Pero humihingi ba kayo ng isa pang DNA test
para patunayan na hindi kay Sheena 'yong bangkay?
Bakit dapat tanungin ng defense
kung kay Sheena ba 'yong bangkay o hindi?
Responsibilidad ng prosecution na patunayan ang kasalanan ko
batay sa mga naibigay na ebidensiya.
Ang trabaho ko ay maghanap ng butas sa kaso ng prosecution.
Makukumbinsi lang ang mga tao na inosente si Indrani
kapag nakahanap ng butas ang defense
sa bersiyon ng kapulisan, na kasing laki ng lunar crater.
Sa palagay ko hindi pa nakapagbigay ng matinding counter narrative
si Indrani o ang defense team niya
para, kahit paano, tuluyang hamunin at maliin ang bersiyon ng kapulisan
na tumatak na isip na ng publiko sa loob ng maraming taon.
-May katawan dito. -Ang mga sample ay may…
Ang pinakabagong balita,
maaaring matagal-tagal ring nagpanggap si Indrani Mukerjea bilang anak niya
kahit pagkatapos ng pagpatay kay Sheena Bora.
Sinabi ng mga source sa India Today na ginamit ni Indrani ang phone ng anak
nang hanggang isang taon matapos ang pagkamatay nito.
Ayon rin sa mga report, si Indrani Mukerjea
ang nakipaghiwalay kay Rahul sa telepono, na nagpapanggap na anak niya.
Di ko alam kung sino'ng nagpadala no'ng mga message na 'yon.
Kung ako lang, di ako naniniwalang mama ko ang magpapadala ng mga gano'ng message.
Naglabas ng saksi ang prosecution, sekretarya 'yon ni Indrani,
at siya ang nakakaalam ng lahat ng ginagawa ni Indrani
para pagtakpan ang pagkawala ni Sheena.
Sinabi ng saksi sa korte na sinubukan ni Indrani na, alam mo na,
alamin ang email ID ni Sheena.
No'ng di nila nakuha, gumawa sila ng ID para kay Sheena Bora.
PINAGAWA AKO NI INDRANI…
Gumawa siya ng email ID
na sheenabora@hotmail. com matapos mawala ni Sheena.
Galing 'to sa sheenabora@hotmail. com.
Sunday, January 27, 2013.
"Di mo man lang ako nireplayan kahit simpleng salamat lang
noong binati kita no'ng birthday mo.
Tigil mo na'ng pagsasabi ng kasinungalingan tungkol sa 'kin.
Tigilan mo na.
Sheena. "
Parang di 'to…
Isa lang 'tong random email na natanggap ko.
Tipong, nalito ako no'ng, alam mo na,
may isang… Isang ano lang 'to…
Kung hindi 'to si Sheena, maliwanag na ibang tao 'to, di ba?
Puro mga paratang lang 'to na wala namang kahit anong pruweba.
Kaya walang kumpirmasyon.
Siyempre dine-deny ko 'yon. Siyempre, dine-deny ko.
Meron akong anak na babaeng nagdesisyong mawala na lang,
tapos nagdesisyong mawalan naman ng kinalaman sa 'kin.
Bakit poproblemahin ko pa,
di na nga 'yong paggawa ng bagong email ID, e.
Bakit gugustuhin ko pang magkaro'n ng kinalaman sa kanya pagkatapos no'n?
Itinuturo ng mga record ng call data
ang mga lokasyon nina Sanjeev Khanna, Indrani Mukerjea
at ng driver na si Shyamvar Rai.
Itongng tatlong 'to, nakaturo sa mga lugar kung CDR ang pagbabatayan.
2 ORAS MULA SA MUMBAI
Ayon kay Shyamvar Rai,
'yong araw bago ang pagpatay, ginawa nila lahat 'yong, alam mo na,
'yong pag-aaral kung pa'no mangyayari ang pagpatay, saan mapupunta ang katawan.
TINAWAGAN NI INDRANI SI PETER HABANG PINAG-AARALAN ANG GUBAT, AYON SA EX-DRIVER
Sinabi ni Shyamvar Rai sa mga pulis na tinatawagan ni Indrani si Peter.
Kaya nasama si Peter sa buong eksena.
Pinaliwanag niya 'yong dalawang lugar na natuklasan niya lang bigla
sa loob lang ng dalawang oras.
Si Peter, ayon sa prosecution, ay parte ng buong sabwatan.
Talagang sangkot siya at alam niya ang bawat hakbang
mula sa kung ano'ng pinapalano, at ano'ng gagawin.
At inaabisuhan siya ni Indrani kada minuto.
Pakisagot mo ang tanong tungkol sa media report
tungkol sa mga call record ni Indrani na nagsasabbing nasa Raigad siya no'ng 23.
Di mo naman dine-deny ang katotohanang nakita mo ang lupa? Tama?
Oo, no'ng 23, nakita ko 'yong lupa. 'Yong lang 'yon.
Okay.
Sinumang nakakakilala kay Indrani, alam na hilig na hilig niya
ang pagbili ng mga property.
Meron siyang bibilhing lupa.
'Yong property na 'yon…
no'ng tiningnan niya,
bumalik siya at seryosong pinag-isipan kung bibilhin niya 'yon.
Naghahanap kami ng, alam mo na,
-farm house. -Bukid.
-Nagkataon na 'yong lugar na sinasabing… -Hindi, di 'yon…
-doon nakita si Sheena… -Pero lahat ng taga-Bombay,
-…ay ang lugar din na… -tiningnan 'yong lupa.
Para do'n magtayo ng mga farmhouse nila. Lahat merong mga farmhouse do'n.
Talagang nagkataon lang
na nasa Raigad district din si Indrani
at naghahanap ng lupa noong 23.
Pero lahat ng pumupunta sa Raigad para maghanap ng mga property,
para magtayo ng mga farmhouse do'n, e, hindi naman pinag-aaralan ang lugar
para pagtapunan ng mga bangkay, tama?
Nakakatanggap tayo ng balitang si Indrani Mukerjea
ay maghahain ng divorce sa kanyang asawa, si Peter Mukerjea.
'Yong papel din ni Peter ay nag-iiwan ng maraming tanong na di nasasagot.
Lagi niyang sinasabing wala siyang alam kahit mukhang marami siyang nalalaman.
Kung totoo man 'yon, wala ni isa sa kanila ang maaaring magturo sa isa
nang hindi dinadamay ang kanilang sarili.
Tingin ko 'yon ang nagdulot ng tensiyon sa pagitan nilang dalawa.
DIVORCE PINAL NA KARAMIHAN NG ASSET, NAPUNTA KAY INDRANI
ISANG STUDIO FLAT SA MARLOW, MGA BAHAY SA BRISTOL AT SPAIN
ISANG PICASSO, MAMAHALING CARPET,
MUWEBLES AT ALAHAS NA NAGKAKAHALAGA NG 3 CRORE
ANG MAPUPUNTA KAY INDRANI
2019 nang na-finalize ang divorce.
Lahat nagsasabing, alam mo na,
"O, pinapahirap ni Indrani ang buhay. Kinukuha niya lahat ng meron si Peter. "
Ako naman, parang, "Ayan na naman siya.
Ano ba talaga ang nangyayari?"
Pumunta ako sa korte para mayakap ko ang papa ko.
At nakita kong nakaupo do'n ang mama ko at…
sobrang excited siyang makita ako.
Sinigawan ko siya. Sabi ko,
"Ano ba ang pinaggagagawa mo? Pa'no mo nagawa 'to?"
Sinabi ko sa kanyang ninakaw niya lahat ng pera ng papa ko,
sinabi ko ring kagagawan niya 'to, sinabi kong mamamatay-tao siya.
Sinabi ko sa kanyang, "Pinatay mo si Sheena. "
NAWALAN NG MALAY SI INDRANI, HUMAHAGULGOL SI VIDHIE
Umuwi na lang ako…
uminom ng isang bote ng gin, at nagkulong sa loob ng kuwarto.
Gusto lang naman niyang yakapin ako.
Uminom lang ako nang uminom. Inom, inom, inom.
Tapos pumunta 'ko sa banyo ng papa ko,
at nagbukas ako ng, parang, 14 o 15 na magkakaibang pills,
lahat magkakaiba ng kulay, at basta ininom ko lahat,
isa-isa, isa-isa.
Naalala ko lang na nagising ako sa ospital.
No'ng oras na nagising ako…
nakita ko sa isip ko 'yong mukha ng mama ko,
tapos umiyak lang ako nang umiyak.
At na-miss ko siya. Pinayagan ko ang sarili kong ma-miss siya.
Wala ako do'n para sa kanya. Dapat nando'n ako para sa kanya.
SALAT SA PAGMAMAHAL NG INA: NAANTIG ANG KORTE SA ANAK NI INDRANI
Pero no'ng nakapagpiyansa ang mama ko, sabi ko, "Mahal ko mama ko,
at nakalaya na siya at gusto kong makasama siya. "
Noong pinagtanggol ko sa publiko ang mama ko,
'yong pamilya ni Peter, pinutol agad nila ang ugnayan namin.
Pakiramdam ko naman di ako naging parte ng pamilya.
Kaya walang talagang pagtataksil, alam mo 'yon.
Nagpapakatotoo lang ako.
At 'yong side ng mama ko ang pinili ko ngayon.
At sana, 'yong side na 'yon ang totoo.
Para sa 'kin, 'yong salitang "pamilya, " hindi mahalaga sa buhay,
kasi di ko alam kung ano ang pamilya tulad ng pagkakaalam ng ibang tao.
Di naman ako nagpapaka-detective sa mama ko.
Ang pinagtutuunan ko lang ngayon ng pansin ay makasama ang mama ko bilang anak niya,
mamamatay-tao man siya o hindi.
Sa 18 o 19 years ko sa trabahong 'to,
hindi pa ako nakakita ng tulad nito.
Bawat isang karakter sa partikular na istoryang 'to
ay napaka-unique.
Lahat ay may kani-kanilang mga pakay.
Ang tipo ng mga taong meron sa pamilyang 'to,
di mo masasabi kung sino'ng kampi kanino.
Ano ang naglalaro sa mga isip nila.
Ano ang papel ng pera at ari-arian
sa relasyon ng mga miyembro ng pamilyang 'to?
Si Mekhail, lalo na, ay may sariling pakay.
2 ARAW PAGKATAPOS MAWALA NI SHEENA
Hi, Ma, Puwede padalhan mo ko ng 14K para sa ticket mula Mumbai to Guwahati?
Mahal na mahal kita.
Walang matinong tao na tumatakbo sa isang killer,
ang magse-send ng message sa killer na, "Mahal na mahal kita. "
Tapos patuloy na nagse-send ng gano'ng klaseng mga message.
Alam mo na, nakakatawa!
Ang relasyon ko kay Indrani ay tungkol sa pinansiyal na suporta.
Ayoko siyang maging malungkot sa kahit anong paraan.
Tinatanong ako ng mga tao, "Bakit di mo hanapin si Sheena?"
Ano'ng magagawa ng isang 20-anyos,
kung siya ang nagbabantay sa naghihingalo niyang lolo't lola?
Paano ako aalis ng bahay?
Sa loob ng tatlong taon, sinasabi mong hinahanap mo si Sheena.
Pero di ka nag-email ni isa para tanungin nasaan siya.
Tama.
Hi, Ma, Kumusta ka? May sasakyan na 'ko! Sobrang saya ko! Mahal na mahal kita
Sabi mo malubha na ang kalusugan ng dalawang matanda.
Pero sa kabilang banda, nakakalabas ka't nakakabili ng SUV?
Di pa malala o malubha ang kalusugan nila no'ng nabili ko 'yong sasakyang 'yon.
-Binili mo 'yong sasakyan no'ng 2014. -Oo.
Sinabi mo sa 'min na malubha na ang lagay nila,
kaya di mo magawang hanapin si Sheena o mag-email man lang kay Sheena
dahil malubha na ang kalusugan nila.
Oo, hanggang sa nabili ko 'yong…
Malala na ang kalusugan nila, sabi ko. May sakit na sila.
Gusto kong bumili ng SUV. Pangarap ko 'yon,
ang mag-drive ng SUV, kasi di pa ako nakapag-drive no'n.
Bale 22 years old lang ako no'n.
Di pa ako nag-iisip nang ayos.
Reklamador si Mekhail, sinasabi ko sa 'yo iyan.
Napakatamad ni Mekhail. Wala nang iba. At sinungaling siya.
Lagi namang may black sheep sa pamilya.
Sa tingin ko, si Mekhail 'yon.
At nahusgahan ako kasi, "Bakit mo iniwan ang mga anak mo?"
Sa tingin ko di ko naman kailangang humingi ng pasensiya para do'n.
Walong taon sa kasong 'to,
ang daming lumutang na kasinungalingan sa paligid,
at ang isang problema sa pagkakamit ng katotohanan
ay kapag lahat ng pangunahing miyembro ng pamilya ay parang may itinatago
at hindi inilalabas ang katotohanan.
Siguro may alam silang mas higit pa sa inihayag sa publiko.
At iyon, para sa 'kin,
ang dahilan para imposibleng maihiwalay
ang totoo at medyo-totoo sa mga kasinungalingang
na nasa paligid lang.
Ulitin mo nga. Di ko naintindihan.
Sabi ko, ayos lang siya. Wala kang dapat ipag-alala.
Okay.
-Ayos? -Ayos.
Nasaan siya? May idea ka?
Wala 'kong idea. Wala akong idea kung nasa'n siya.
-Okay. Ano'ng sinabi niya? -At ako…
Ano 'yong mga sinabi niya?
-Sabi niya, "Hi, okay ako"? -Wala siya gaanong…
Wala siya gaanong sinabi sa 'kin.
Sabi ni Indrani, "Puwede mo bang kausapin si Jiju
at sabihing, alam mo na, ayos ka lang?"
-Oo. -Kaya sinabi niya 'yon.
Sabi niya, "Jiju, hi! Ayos lang ako. " At, alam mo na…
Okay. E di, ako…
Actually, Papa, kung… Hindi, hindi.
Tama na nga, okay? Tama na.
Kung pakikinggan mo…
Kung iisipin mo 'yon nang maliwanag ang isip mo at may logic, di ba?
Parehong bagay lang 'to. Kailangan kong maniwala sa 'yo, di ba?
Kailangan kong maniwala kay Indrani. Di mo naman siya naririnig na tumatawag.
Kasi may phone number ni Sheena si Indrani, di ba?
Tinawagan niya siya. Nagkita sina Indrani at Sheena
at malamang, ang nangyari, sinabi ni Sheena na,
"Kailangan kong mag-MBA, at kailangan ko ng sustento. " Di ba?
At sinabi ni Indrani na, "Tutulungan kita.
Tutulungang kitang makaalis agad dito para makapag-MBA ka. "
Ito 'yong problema,
Kaka-engage lang namin, okay?
Kaya hindi ako naniniwala sa lahat ng ito.
At, tingnan mo, Papa. Mahal kita, pero…
Alam mo, sinasagad mo na 'ko.
At siguradong sagad ka na rin, pero sorry, di ako naniniwala dito.
Gagawin ko pa rin ang sa 'kin.
Itutuloy ko pa rin ang, kung ano man, hanggang sa makakuha 'ko
ng matibay, malinaw at totoong ebidensiya na ayos lang si Sheena, okay?
At ibig sabihin no'n, e, kapag nakausap ko na siya.
Kaya hangga't wala tayo do'n,
pasensya na pero pareho pa rin ang iisipin ko, okay?
Mahalaga si Rahul, pinakamahalagang saksi ng prosecution.
Star witness nila.
Pinag-aralan naming mabuti ang tungkol kay Rahul.
Hanggang sa mahalungkat namin 'yong dating criminal record ni Rahul
sa India at sa UK.
Umamin si Rahul Mukerjea sa korte kahapon
na ang kanyang bahay sa UK at ni-raid ng mga pulis.
Nahuli siyang may mga tanim na marijuana sa kanyang bahay.
May anim hanggang pitong halamang tanim sa bahay niya.
Pina-blacklist na ang lisensya niya kasi nagkaroon siya ng traffic violations…
Ang ginagawa niya sa lahat sa korte, paninira ng reputasyon.
Nagma-marijuana daw ako, si Rahul din.
Sa harap ng buong mundo, sinisira niya ang reputasyon ng bawat tao.
Lahat naman nagkakamali o nakakagawa ng katangahan no'ng kabataan.
Wala 'yong kinalaman sa kaso!
Ang pinakamahalagang sandali sa kasong 'to ay no'ng dumating si Rahul sa korte,
at pinanindigan niya ang hinihintay nating lahat
na susunod na mangyayari.
Naintindihan kong si Rahul pala
ay isang professional na aktor.
Ngayon, 'yan ang susi.
Alam mo, maaaring magdulot ng napakalaking impact ang theatrics
at malawakang nire-report 'yon sa media.
No'ng sandaling pumasok siya sa loob ng witness box,
alam kong di siya basta regular na saksi,
at na matindi ang makakalaban namin.
Lahat gustong malaman kung ano'ng sasabihin ni Rahul
noong iniligay siya sa witness box.
Pinaliwanag niya lahat.
Kinukuwento ni Rahul kung ga'no niya kamahal si Sheena.
Gaano niya 'to nami-miss, gaano siya umaasa sa pagbabalik nito.
Pero ang strategy ng defense ay atakihin siya.
At sa tingin ko, di 'yon umubra,
kasi naramdaman mo pa rin ang matinding damdamin
ng pakikisimpatiya sa kanya.
No'ng tinutukoy ni Atty. Sangle 'yong tungkol sa, alam mo na,
"Ayaw naming malaman ang detalye ng love stroy n'yo. "
Kaya no'ng sinabi niya 'yon, parang sinasampal niya si Rahul.
At mararamdaman mo 'yon.
Nasaktan siya, parang nanghina siya.
Hanggang sa mapunta si Rahul sa stand, wala akong naramdamang mapagkakatiwalaan.
Di ko naramdamang nakikita ko ang katotohanan kahit saan.
Pero no'ng nasa stand si Rahul,
sa wakas ay naramdamdan ko rin na karamihan sa sinasabi niya, totoo.
Siya pala ang pinakamatatag na witness ng prosecution
kasi siya lang talaga ang naghanap kay Sheena.
Wala naghanap kay Sheena, si Rahul lang ang naghanap.
Tumatawag siya sa tunay na tatay ni Sheena at sasabihing, "Ano ba, hanapin mo siya. "
Patuloy niyang kinukulit
si Siddartha Das, ang tunay na tatay ni Sheena.
Diumano.
-Nawala ako. Indrani, please. -Sorry.
-Sorry, sorry, sorry. -Tuloy-tuloy ako. Okay?
Tinawagan siya ni Rahul, siguro 77 beses, gano'n.
Kasi nagsasama sina Rahul at Sheena
at hindi naman sila kasal, kaya walang karapatang legal si Rahul.
Kaya gusto niyang may isang taong kadugo ni Sheena
ang maghain ng reklamo.
Kaya sinusubukan niyang kumbinsihin ang tunay na tatay ni Sheena.
Ikinuwento ni Rahul ang love story nila
na tila ba siya lang ang nagmahal kay Sheena.
Makikita mo sa mukha niya.
Na kapag binabanggit niya ang tungkol kay Sheena sa korte,
lumalambot ang mukha niya at makikita mong bumabalik ang isip niya.
Dinala niya si Sheena sa silid. Naramdaman mong wala na ang babaeng 'yon.
Naramdaman mo ang kawalan, ang pangungulila, ang pagluluksa.
At pinaalala niya sa korte, maraming beses kung bakit tayo narito?
Narito tayo dahil sa isang babeng pinatay.
At sa madalas, kapag ang mga trial ay inabot nang maraming taon,
nakakalimutan mo kung bakit ka nando'n, pero lagi niyang ipapanumbalik 'yon.
Ramdam mong ginagawa niya 'yon para sa hustisya para kay Sheena.
Noong kinuha ko ang mga abogado ko at nakalabas ako ng kulungan…
gumawa ako ng WhatsApp group
at pinangalanan 'yon na, "Hustisya Para kay Sheena. "
Kasi sa puntong 'yon, noong nakalabas ako ng kulungan,
naniwala akong
baka patay na si Sheena.
Babaguhin ko 'yon ngayon, at seryoso akong nagdesisyon,
na kailangan ko 'yong palitan ng, "Hustisya Para kay Indrani. "
Kasi deserve ko ang hustisya.
Anim at kalahating taon ang ginugol ko sa kulungan,
para sa isang babaeng maaaring buhay pa.
Kaya sa ngayon, palagay ko, sa totoo lang, para sa 'kin,
ang hustisya para sa sarili ko, e, sobrang importante.
Kasi hindi lang paglilitis sa korte ang pinagdaanan ko.
Dumaan din ako sa paglilitis sa media.
Nagdesisyon na lang ang media, pati ang lahat ng tao,
na may kasalanan ako.
WALANG AWA PARA SA "KILLER"
Kung ano-ano ang sinabi sa akin. Tinawag na masamang ina.
Sa tingin ko naging mabuting ina ako.
Di man ako naging perpektong ina, pero naging mabuting ina naman ako.
Mahal na mahal ko si Vidhie. Totoo.
Galit na galit ako kay Mekhail dahil sa inasal niya,
at sa lahat ng kasinungalingang ipinakalat niya.
Sobra-sobra akong sinaktan ni Peter.
Nagsinungaling siya nang nagsinungaling. At 'yon ang nagpagalit nang husto sa 'kin
dahil lahat ng kasinungalingan niya ang naglagay sa 'kin sa kapahamakan.
Palagay ko wala akong pamilya.
Palagay ko pinabayaan ako ng pamilya ko, nang sobra-sobra.
Pakiramdam ko pinagtaksilan ako ng lahat, ng panganay ko, si Sheena.
Sa totoo lang, pakiramdam ko, si Sheena ang naging pinakamagaling.
Pakiramdam ko, naging masipag siya, at naging mapagmahal,
napakabait talaga.
Ngayon, 'yong "naging", aalisin ko na,
kasi kung buhay man siya, binabawi ko na lahat ng sinabi ko.
Kasi iisipin ko na lang na napaka-manipulative niya
at talagang napakapilya niya.
Isang taong nagdesisyong umalis, isang 25-anyos na babae.
No'ng umalis ako sa 'min, hinanap ba 'ko ng mga magulang ko?
Hindi! Hindi naman, di ba?
Walang nagsalita tungkol do'n di ba? Bakit wala?
Di ko kailangang magpaliwanag kahit kanino.
Palagay ko mag-isa na lang ako,
at masaya ako kung ano ako ngayon kasi sa palagay ko
mas kontrolado ko ang buhay ko, ang mga emosyon ko.
At talagang pakiramdam ko, nakahiwalay ako sa lahat ng tao.
Di ko kailangang magpanggap na asawa ni Peter Mukerjea,
o di ko na kailangang maging,
alam mo na, malaki na si Vidhie, may sariling buhay si Mekhail,
nagtatago sa kung saan sa Kashmir si Sheena, o kung saan man.
Ako na lang sa sarili ko. Kaya kong mag-isa sa sarili ko.
Makakatawa ako, makakaiyak. Magagawa ko kung ano'ng gusto ko.
Masasabi ko kung ano'ng gusto ko at ang sarap ng pakiramdam ko.
Pakiramdam ko talaga, malaya ako. Sa totoo lang.
Kapag sinuri mo ang isang kasong tulad ng kay Indrani Mukerjea…
di ko masasabi ngayon na kumbinsido akong hindi niya ginawa 'yon.
Di ko talaga masasabi 'yon. Napakakumplikadong kaso para sa 'kin.
Pero lagi kong naiisip…
itong taong 'to, inayos niya ang sarili niya mula sa wala.
Nagsikap mabuti para mabuo ang buhay na 'to pra sa sarili niya.
'Yong idea lang na protektahan 'yong maingat na buhay na ginawa niya,
e, sapat na ba para pumatay ang isang tao?
Pero, alam mo, kapag nabasa mo ang tungkol sa mga halimaw,
kapag nabasa mo ang tungkol sa mga psychopath,
kapag nabasa mo ang tungkol sa matatagumpany na tao
na minsan ay halos mga psychopath na rin, siguro, posible nga.
Di kailanman matatakasan ni Indrani Mukerjea si Sheena Bora.
Di niya kailanman matatakasan sa buong buhay niya.
Maglalakbay si Sheena Bora kasama si Indrani Mukerjea hanggang kamatayan.
At gano'n din ang idea na maaaring pinatay niya si Sheena Bora,
na anak niya.
INDRANI MUKERJEA NASA GALA EVENT
Pinatay mo ba ang anak mong si Sheena?
Napakatangang tanong.
NILAPITAN ANG APAT NA AKUSADO SA KASONG PAGPATAY KAY SHEENA BORA
PARA SUMALI SA DOKUMENTARYONG ITO - PATI SI RAHUL
LAHAT AY TUMANGGING SUMALI, MALIBAN KAY INDRANI MUKERJEA.
MAHIGIT ANIM NA TAON MULA NANG MAGSIMULA ANG TRIAL,
WALA PA RING NARARATING NA HATOL.
LAHAT NG APAT NA AKUSADO AY NAKAPAGPIYANSA.
ANG MGA LABI NA PINANINIWALAANG KAY SHEENA
AY WALA PA RING UMAANGKIN AT NASA EVIDENCE LOCKER NG KORTE,
NAGHIHINTAY NG HUSTISYA AT PAGTATAPOS.
Tagapagsalin ng Subtitle: Rebekah Christia Latupan